Zdravo, ja sam Courtney iz službe *'WomenLivingWell.org'* odakle su potekle *'Dobro Jutro Djevojke'*.

Nalazimo se u posljednjem, 4. tjednu našeg biblijskog proučavanja *'Učini svoj dom utočištem'*. Ovu godinu naša tema je: *'Uspori da bi rasla duhovno'*.

Ovaj tjedan govorit ćemo o tome kako živjeti slaveći/proslavljajući.

Moja je molitva i nada da su 4 tjedna ovog proučavanja bila tvoja nagrada.

Htjela bih da vidiš da radost dolazi kada stavimo u praksu duhovne discipline kao što su: umiriti se i utišati, proučavati Bibliju/Božju Riječ, moliti se. To je ono što nas usredotočuje i povezuje s našim Stvoriteljem, tada možemo živjeti i biti voljene.

Kada nas On ispuni i ispunja svojom ljubavlju više nije važno tko nas odbacuje, tko nas je povrijedio... Dolazimo do mjesta kada znamo da smo voljene, i možemo živjeti jer smo voljene i onda se ta ljubav može izlijevati iz i kroz nas na druge.

Ne možemo biti radosne kada smo zabrinute, kada smo pod pritiskom i pune strahova. Ali, kada se umirimo tada možemo Gospodinu predati svoje brige, prepustiti sve što nas pritiska i sve svoje strahove. Možemo se odmoriti znajući da smo sve predali Njemu i tada su naša srca lakša i možemo se slobodno radovati, možemo proslavljati dobrotu u našim životima čak i usred teških razdoblja.

Živjeti radostan život, to se ne događa automatski. Moramo svjesno željeti živjeti život zahvaljujući, zahvalne Bogu za sve dobro što nam je dao.

Od svih ljudi na ovom svijetu mi bi trebali biti najslobodniji i najživlji.

Kršćani ne bi trebali biti uštogljeni, osuđujući, sljedbenici pravila. To je najgora grupa kršćana s kojima se netko može družiti.

Mi smo oslobođeni grijeha i osude. Mi smo voljeni i trebamo tako živjeti.

Slobodni smo da se smijemo, slobodni smo da uživamo u životu, to ne znači da trebamo griješiti da bi uživali u životu. Ne!

To znači da je to naš pogled na svijet. Bez obzira jesmo li bogati ili siromašni, zdravi ili bolesni, u dobrim ili lošim periodima, mi se možemo diviti Božjoj dobroti i Božjoj slavi u našim životima i slaviti jer smo spašeni.

Kako to radimo? Kako živjeti proslavljajući?

Prvo, živi u zajednici. Budi s prijateljicama na kavi, kolaču, ručku... Ili pozovi ih u svoj dom gdje možete sjesti zajedno za stol i povezati se s drugima. To uvijek ispunjava život jer živimo život voleći.

Drugo, pjevaj Gospodinu.

Psalam 150 piše David i kaže Slava Gospodinu!

Evo što piše:

*Slava GOSPODU!*

*Hvalite Boga u Svetištu njegovu,*

*hvalite ga na nebeskom svodu moći njegove!*

*Hvalite ga zbog silnih djela njegovih,*

*hvalite ga po izvanrednoj veličini njegovoj!*

*Hvalite ga uza zvuk trube,*

*hvalite ga harfom i citarom!*

*Hvalite ga bubnjem i plesom,*

*hvalite ga uz žice i svirale!*

*Hvalite ga cimbalima zvučnim,*

*hvalite ga cimbalima zvonkim!*

*Sve što dah ima neka hvali GOSPODA.*

*Slava GOSPODU!*

Pogledaj koliko je tu zabave! Plešu! Pjevaju! Stvaraju glazbu!

Ja baš nisam glazbeni tip. Znam svirati klavir, ali ne dobro.

Ako si glazbenik, stvaraj glazbu za Gospodina. Ili pojačaj glazbu u svojoj kuhinji, napravi svoju glzbenu listu i pleši. Napravi zabavu za sebe i Gospodina. Uživaj! Uživaj u životu i dobrome što nam je On učinio i dao!

Još jedan način da uživamo u životu i slavimo ga je da se smijemo.

Izreke 17,22 kažu: *Radosno srce djeluje kao lijek, a slomljen duh suši kosti.*

Budi spremna smijati se sebi. Trenutno živim s dvoje tinejdžera i glavni sam predmet njihovih šala. To je i zabavno. Moj sin ima tu sposobnost da pronađe specifične stvari, nešto što karakterizira baš mene i to pokaže na neki čudan, šaljiv način i onda se svi tome smijemo tim mojim spontanostima. On to radi ponekad i sa mojom kćerkom. Dok je sazrijevala, njoj to baš nije bilo zabavno. Nije joj se sviđalo da joj se netko podsmjehuje. Ali, kako je sazrels, navikla se na to i sad joj je to zabavno i počela se i ona smijati na svoj račun.

Nemoj shvaćati sebe tako ozbiljno.

Isto tako, možete igrati igre. Ali, nemoj to shvaćati preozbiljno. To može biti zabavno i puno smijeha.

Ako si kreativna, ja baš i nisam nešto kreativna, budi kreativna. Kuhajte zajedno. Pravite kolače zajedno. Slikajte, stvarajte glazbu, kreirajte nešto zajedno... Uživajte u prazicima, ovim praznicima koji dolaze... Uživajte u Božiću, rođenanima, godišnjicama tokom cijele godine. Neka su zanimljivi i zabavni za tebe, ali i tvoju cijelu obitelj.

Edith Shaeffer je rekla:

*„Mi smo ambijent, ozračje. Svako od nas.*

*Mi smo ozračje za ljude oko nas, za one s kojima živimo, s kojima surađujemo, s kojima komuniciramo... naši razgovori, stavovi, ponašanje, odgovori ili nedostatak odgovora, grubost ili suosjećanje, naša ljubav ili sebičnost, radost ili dosada, skrb za druge ili samosažaljenje – sve ovo stvara razliku onima koji moraju živjeti s nama.“*

Jesi li ikada razmišljala da si ***TI*** nečije okruženje?

Kakvo si ti okruženje? Jesi li ugodno? Ohrabrujuće? Jesi li ona koja voli, umiruje, smiruje? Ili si ljutita, razdražljiva i nestrpljiva? Ona koja sve pamti, uvijek umorna?

Kakvo si ti okruženje u svom domu i za one koji su oko tebe?

Život nisu uvijek leptirići i ruže, ali mi smo kršćani i na nama je da budemo Kristov odraz u svom okruženju i u svome domu. Zato i radimo svaku godinu *'Učini svoj dom utočištem'*.

Dok palimo svoje svijeće, puštamo glazbu, imamo svoj buket cvijeća i slično – sve to nam pomaže da se povežemo sa svojim Stvoriteljem. To nas ispunja Božjom ljubavlju koja se onda izlijeva kroz nas. Taj mir i mirnoća koju možemo donijeti onima koji žive s nama.

To nas dovodi do našeg posljednjeg tjedna i htjela bih da vidiš kako srce koje je usporilo u miru i tišini, koje proučava Božju Riječ i koje moli, pomaže obilju radosti, mira i slavljenja da raste i izlijeva se iz nas.

Svaka od ovih duhovnih disciplina pomoći će nam u teškim danima i vremenima jer ona će doći. To je neizbježno. Ali, ove discipline koje se nalaze u Bibliji, su tu da nas provedu kroz dane koji su preteški, kada trebaš pauzu.

Pozivam te da nađeš vremena za sebe, napravi si pjenušavu kupku... uzmi za sebe 20 minuta i budi sama s Bogom ili napravi topli kakao... ili stavi neku lijepu glazbu i zapleši... slavi sa svojim prijateljicama časteći se dobrim, ukusnim obrokom...

i za sve dobro u svom životu zahvali Bogu jer On te toliko puno voli.

Napravi veselu buku Gospodinu, On je toga vrijedan i...

nastavi hodati s Kraljem!